- Գրա­­ւոր հա­­յերէ­­նի մէջ Մա­­նու­­շակ, «բո­­կեղ» բա­­ռի առա­­ջին գոր­­ծա­­­ծու­­թիւնը ստու­­գե­­­լու հա­­մար պէտք է ու­­նե­­­նալ սուր հո­­տառու­­թիւն, որ մեզ առաջ­­նորդէ Հա­­յաս­­տան, 1397 թուակա­­նը, Տա­­թեւ վան­­քը… Ժայ­­ռա­­­նիստ բարձրա­­դիր այդ վան­­քին առ­­ջեւ պար­­զուած է մէկ այլ տե­­սարան. Սիւ­­նեաց աշ­­խարհը իր ձիւ­­նա­­­զարդ լեռ­­նե­­­րով։ Իսկ վա­­նական հա­­մալ­­սա­­­րանի գրչա­­տան մէջ պի­­տի գտնենք «եռա­­մեծար» աս­­տուածա­­բան, իմաս­­տա­­­սէր, լե­­զուա­­բան եւ դա­­սախօս Գրի­­գոր Տա­­թեւա­­ցիին, որ նոր աւար­­տած է «Գիրք Հարցմանց։ աշ­­խա­­­տասի­­րու­­թիւնը։ Մօ­­տենա­­լով գիր­­քին, պի­­տի տես­­նենք, թէ անոր էջե­­րուն մէջ առա­­ջին ան­­գամ սկսեր է եփիլ մեր «բո­­կեղ» բա­­ռը։ Վա­­նահայ­­րը նշած է. «Իսկ պան բա­­ղարջն է նա­­շիհն զան­­գեալ իւ­­ղով. Եւ որ­­պէս բո­­կեղն եփեալ ի թոն­­րի։ Եւ շօթն թանձր լօշ եփեալ եւ ապա օծեալ իւ­­ղով։ Եւ շա­­քար՝ պա­­տառ պա­­տառ կո­­տորեալ եւ ի տա­­պակի եփեալ իւ­­ղով»։